**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2022-12-15 Nr. TAR-127

 Posėdžio data – 2022 m. gruodžio 14 d.

 Pradžia – 14.00 val. (nuotoliniu būdu)

 Posėdžio pirmininkas – Aidas Kaveckis.

 Posėdžio sekretorė – Lietutė Demidova.

5. SVARSTYTA. Klaipėdos miesto savivaldybės tarybos 2010 m. lapkričio 25 d. sprendimo Nr. T2-330 „Dėl Klaipėdos miesto savivaldybės vietinės rinkliavos už komunalinių atliekų surinkimą ir tvarkymą nuostatų patvirtinimo“ pakeitimas.

Pranešėja – R. Jievaitienė. Primena, kad komiteto nariams buvo persiųsta visa prašoma informacija. Prašo pritarti sprendimo projektui.

R. Budrienė atsako į pateiktus komiteto narių klausimus.

R. Taraškevičius sako, kad šiandien susilaikys nuo pritarimo sprendimui – iki Tarybos posėdžio mėgins pasiaiškinti, nes toks vietinės rinkliavos dydžių didinimas (apie 25 proc.) kol kas nėra pagrįstas.

S. Budinas mano, kad nėra pagrindo taip stipriai didinti mokestį. Sako, kad reikia daugiau informacijos. Šiandien susilaikys nuo pritarimo sprendimo projektui. Mano, kad yra galimybė paieškoti papildomų resursų (būdų) dėl mokesčio mažinimo.

A. Barbšys pažymi, kad didinti mokesčių nenori niekas. Sako, kad negalima nepritarti sprendimo projektui.

A. Kaveckis mano, kad didinti mokesčius prieš rinkimus sudėtinga. Pažymi, kad sprendimo projektą rengė daug specialistų. Sako, kad sprendimo projektui pritarti būtina.

 BALSUOTA: už – 2 (A. Kaveckis, A. Barbšys), prieš – 1 (E. Andrejeva), susilaiko – 2.

NUTARTA. Nepritarti sprendimo projektui.

Posėdžio pirmininkas Aidas Kaveckis

Posėdžio sekretorė Lietutė Demidova